Številka: 351-34/2016-16

Datum: 5. 9. 2016

**MESTNI SVET**

**MESTNE OBČINE PTUJ**

**ZADEVA: Predlog Sklepa o potrditvi Načrta razvojnega programa (NRP) Spominski park**

V skladu z določili 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15), predlagam Mestnemu svetu Mestne občine Ptuj v obravnavo in sprejem predlog Sklepa o potrditvi Načrta razvojnega programa (NRP) Spominski park.

Miran SENČAR,

župan Mestne občine Ptuj

Priloga:

* predlog sklepa z obrazložitvijo,
* Obrazec 3: Načrt razvojnega programa (NRP) Spominski park.

PREDLOG

SEPTEMBER 2016

Na podlagi drugega odstavka 8. člena Odloka o proračunu Mestne občine Ptuj za leto 2016 (Uradni vestnik Mestne občine Ptuj, št. 14/15 in 7/16) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**Sklep**

**o POTRDITVI NAČRTA RAZVOJNEGA PROGRAMA (NRP)**

**SPOMINSKI PARK**

**1.**

Mestna občina Ptuj potrjuje Načrt razvojnega programa (NRP) Spominski park.

**2.**

Investicijski projekt se izvaja s sredstvi proračuna Mestne občine Ptuj. Naložbo sofinancirata Evropska unija iz Evropskega sklada za regionalni razvoj in Republika Slovenija.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 351-34/2016-16

Datum:

**Obrazložitev:**

V finančni perspektivi 2014-2020 je mestnim občinam namenjen mehanizem Celostnih teritorialnih naložb (CTN). Eden izmed ukrepov je tudi izboljšanje urbanega okolja, oživitev mest, sanacija in dekontaminacija degradiranih zemljišč. Investicije v ta ukrep so torej možne samo znotraj mestnega naselja Ptuj na območju degradiranih urbanih površin, ki so določena v skladu z merili in kriteriji, ki jih je pripravila Fakulteta za arhitekturo Univerze v Ljubljani. Območje starega ptujskega pokopališča po kriterijih spada med degradirana območja, zato je investicija upravičena do sofinanciranja s sredstvi Evropskega sklada za regionalni razvoj.

Na območju starega mestnega pokopališča na Ptuju se je začelo pokopavati leta 1787, prenehalo pa 1. avgusta 1978 na podlagi Sklepa o opustitvi pokopališča v Ptuju (Uradni vestnik občin Ptuj in Ormož, št. 11/78), zaradi izkoriščenih prostorskih kapacitet in ureditvi novega pokopališča v Rogoznici.

Površina območja je deloma zatravljena in deloma peščena, močno zarasla z različnimi pokrovnicami in grmovnicami in slabo vzdrževana. Na območju je zasajeno 230 dreves in visokih grmovnic, večinoma iglavcev stebraste oblike, ki so razporejeni razpršeno, razen v nekaj primerih v parih in vrstah. Na območju so številne manjše grmovnice različne kakovosti, razvejanosti in vrstnega sestava.

Staro mestno pokopališče je trenutno v nezavidljivem stanju, vegetacija se je nekontrolirano razrastla, nagrobniki, spomeniki, plastike in plošče so tarča vandalizma in zaradi tega poškodovani ali celo uničeni.

Stanje zidu je prav tako v dokaj slabem stanju zaradi dotrajanosti, mehanskih poškodb, nestrokovnih posegov in predvsem zaradi zanemarjenosti.

Velik delež grobov kaže znake rednih obiskov skrbnikov in vzdrževanja. Prav zato in zaradi same pietete do pokopanih na tem območju je nujno celoten park estetsko urediti v skladu z dokumentom o identifikaciji investicijskega projekta Spominski park.

Vrednost investicijskega projekta je ocenjena na 1.395,369,46 EUR z DDV. Mestna občina Ptuj bo za investicijo zagotovila 289.516,13 EUR (z DDV-jem) lastnih sredstev iz občinskega proračuna.

Naložbo sofinancirata Evropska unija iz Evropskega sklada za regionalni razvoj in Republika Slovenija. Predviden znesek nepovratnih sredstev v stalnih cenah, ki jih bo Mestna občina Ptuj za izvedbo investicijskega projekta Spominski par črpala iz Evropskega sklada za regionalni razvoj znaša 1.105.853,33 EUR.

Investicija se bo financirala iz postavke 6421 Spominski park.

|  |  |
| --- | --- |
| VIRI FINANCIRANJA | DINAMIKA FINANCIRANJA v EUR z DDV |
| 2016 | 2017 | SKUPAJ  | DELEŽ |
|
| 1 | MESTNA OBČINA PTUJ | 10.564,00 | 278.952,13 | 289.516,13 | 20,75% |
| 2 | ESRR |   | 1.105.853,33 | 1.105.853,33 | 79,25% |
| 3 | SKUPAJ | 10.564,00 | 1.384.805,46 | 1.395.369,46 | 100,00% |

Na podlagi drugega odstavka 8. člena Odloka o proračunu Mestne občine Ptuj za leto 2016 (Uradni vestnik Mestne občine Ptuj, št. 14/15) se novi projekti uvrstijo v načrt razvojnih programov na podlagi odločitve mestnega sveta.

Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila: **Miran Senčar,**

Mojca Horvat **župan Mestne občine Ptuj**